*5. számú melléklet*

**A bizottságokra átruházott hatáskörök**

I. PÉNZÜGYI, TULAJDONOSI ÉS VAGYONKEZELŐI BIZOTTSÁG

1. Véleményezi:

a) az önkormányzati saját bevételi források körét, a részesedés mértékét meghatározó, ezekkel kapcsolatos előterjesztéseket,

b) az önkormányzatot érintő adókkal kapcsolatos tevékenységet,

c) az önkormányzat vagyonával való gazdálkodást,

d) az önkormányzati intézmény alapítását, összevonásának és megszüntetésének indokoltságát,

e) az önkormányzati érdekeltségű gazdasági társaság alapítását, belépés, összeolvadás, kilépés és megszűnés indokoltságát,

f) az önkormányzat gazdasági társaságának vezetői állásra, valamint a könyvvizsgáló álláshelyre kiírt pályázatot, és a vezető, illetve a könyvvizsgáló személyére vonatkozó javaslatot,

g) az önkormányzat gazdasági programját,

h) az önkormányzati vagyon felmérését, nyilvántartásba vételét, a törzsvagyon kimutatását, a vagyonátadás lebonyolítását,

i) a vagyon hasznosítását, a tulajdonosi jogok gyakorlásának formáját és eszközeit,

j) a vállalkozás indítását, illetőleg az abban való részvételt,

k) az önkormányzati vagyont érintő gazdálkodó szervezetek, vállalkozók által benyújtott kérelmeket, megkereséseket,

l) a pályázati források, valamint egyéb állami támogatások igénylésével kapcsolatos előterjesztéseket, és ehhez kapcsolódó beruházási koncepciókat.

m) az önkormányzat idegenforgalmi rendeltetésű fejlesztéseire, beruházásaira, az idegenforgalmi rendeltetésű vagyontárgyainak hasznosítására vonatkozó előterjesztéseket,

n) a helyi építési szabályzat és szabályozási terv, valamint ezek módosítási tervezetét, a településszerkezeti terv és módosítási tervezetét,

o) a városfejlesztési és üzemeltetési területet érintő pályázatok benyújtására vonatkozó előterjesztéseket, szakmai anyagokat,

p) a vállalkozásélénkítő, munkahelyteremtő, ipari parkot érintő előterjesztéseket,

r) az önkormányzat által alapított költségvetési szerveknél a közbeszerzésekről rendelkező törvény, valamint az önkormányzat által elfogadott közbeszerzési szabályzat előírásainak betartását, a közbeszerzési eljárások lefolytatásának rendjét, a versenyeztetés tisztaságát, az esélyegyenlőség biztosítását,

s) a közrend-közbiztonság helyzetéről készített beszámolót.

2. Javaslatot tesz a Képviselő-testületnek:

a) a polgármester, a foglalkoztatási jogviszonyban álló alpolgármester illetményére, költségátalányára, a társadalmi megbízatású alpolgármester tiszteletdíjának és költségátalányának megállapítására,

b) városfejlesztési, vállalkozás-fejlesztési és munkahely-teremtési elképzelések, koncepciók előkészítésére, kidolgozására, végrehajtására,

c) a közterületi használati, bérleti, kommunális és közüzemi díjak, piac, vásár helyhasználati díjak, parkolási díjak mértékére,

d) a Jászberényi Rendőrkapitányság Jászapáti Őrsparancsnokával közreműködve a bűnmegelőzési stratégára, melynek során együttműködik a Jászapáti Roma Nemzetiségi Önkormányzattal, Polgárőrséggel.

3. Pénzügyi, Tulajdonosi és Vagyonkezelői Bizottság:

a) nyilván tartja és ellenőrzi a polgármester, alpolgármesterek és a képviselők vagyonnyilatkozatát,

b) az önkormányzati képviselő összeférhetetlenségének megállapítására irányuló kezdeményezést kivizsgálja.

4. A Pénzügyi, Tulajdonosi és Vagyonkezelői Bizottságra átruházott hatáskörök:

a) A Képviselő-testület által elrendelt titkos szavazással kapcsolatos feladatokat.

b) Pályázat benyújtásának időszakában, amennyiben fedezetet kell az önkormányzatnak biztosítani, a pályázat elbírálásához szükséges fedezetről (ingatlan, bankgarancia) a bizottság dönt.

c) Az elidegenítési és terhelési tilalommal vagy jelzálogjoggal érintett önkormányzattól megvásárolt lakásra és nem lakás céljára szolgáló helyiségek esetében a hitel felvételéhez hozzájárulás megadása.

d) Ellátja a lakásrendelet szerit a hatáskörébe utalt feladatokat.[[1]](#footnote-1)

e) [[2]](#footnote-2)

f) Az éves költségvetési rendeletben meghatározott pénzeszközök elosztásáról – a költségvetési rendeletben meghatározott célokra – pályázat útján határoz.

II. A KÖZBIZTONSÁGI, SZOCIÁLIS, ÉS NEMZETISÉGÜGYI BIZOTTSÁG

1. Véleményezi:

a) a szociális helyzetükből eredően rászorult személyek, családok önkormányzati hatáskörbe tartozó pénzbeli és természetbeni ellátását, az időskorúakról való gondoskodást ezeken a területen szorosan együttműködik a Jászapáti Roma Nemzetiségi Önkormányzattal,

b) véleményezi a gyermekvédelemről, a felnőtt korúakról való szociális gondoskodásról szóló beszámolókat,

c) a Jászapáti Egyesített Szociális Intézmény tevékenységéről szóló jelentést,

d) a munkaerő gazdálkodás területén a hátrányos helyzetű rétegek munkavállalási adatairól, a szocializációs problémák feltárása, megoldása érdekében tett intézkedésekről készült előterjesztéseket, melynek során szorosan együttműködik a Jászapáti Roma Nemzetiségi Önkormányzattal.

2. A Közbiztonsági, Szociális és Nemzetiségügyi Bizottság

a) Javaslatot tesz a Képviselő-testületnek a szociális rendeletek módosítására.

b) Együttműködik a helyi rendőrőrssel, valamint a helyi polgárőr szervezettel a város közbiztonságának biztosítása, valamint javítása érdekében.

3. A Közbiztonsági, Szociális és Nemzetiségügyi Bizottságra átruházott hatáskörök:

a) Amennyiben az intézmény vezetője a bölcsődei ellátás igénybevételéről nem intézkedik, illetve a kérelmező a meghozott döntést vitatja, az ellátás igénybevételéről a bizottság dönt.

b) A Jászapáti Egyesített Szociális Intézmény szervezeti és működési szabályzatának, szakmai programjának jóváhagyása.

c) Személyes gondoskodás körébe tartozó ellátások iránti kérelmek, személyi térítési díj összegének vitatása, elengedésére vonatkozó kérelem, illetve az ellátás megszüntetése ügyében hozott döntések elleni fellebbezések elbírálása.

d) Ellátja a lakásrendelet szerint a hatáskörébe utalt feladatokat.[[3]](#footnote-3)

e) [[4]](#footnote-4)

III. A VALLÁSI, OKTATÁSI, KULTURÁLIS ÉS CIVILKAPCSOLATOK BIZOTTSÁGA

1. Véleményezi:

a) az önkormányzat fenntartásában működő nevelési-oktatási intézmények alapításával, megszüntetésével, átszervezésével, feladatok megváltoztatásával kapcsolatos tervezeteket,

b) az önkormányzat fenntartásában működő nevelési-oktatási, közművelődési intézmények vezetőinek megbízására vonatkozó előterjesztéseket,

c) az önkormányzat fenntartásában működő nevelési-oktatási, közművelődési intézmények tevékenységéről szóló beszámoló tervezeteket,

d) a város kulturális tevékenységét, a művelődési feladatok végrehajtását,

e) a nevelési-oktatási, közművelődési intézményvezetői pályázatokat,

f) a nevelési-oktatási, közművelődési intézmény tevékenységéről szóló beszámolókat,

g) a város által adományozható díjakra, kitüntetésekre tett javaslatokat,

h) kulturális rendezvények megtartására, évforduló megünneplésére vonatkozó javaslatokat,

2. Javaslatot tesz a Képviselő-testületnek:

a) az Egyházközséggel, karitatív szervezetekkel, alapítványokkal, egyesületekkel, a lakosság művészeti kezdeményezéseinek önszerveződő közösségeivel, a város társadalmi és civil szervezeteivel való kapcsolattartása formáira,

b) az önkormányzat testvérvárosi kapcsolataira,

c) a város idegenforgalmi értékeinek bemutatására, az idegenforgalmi és turisztikai jelentőséggel bíró kiadványok szerkezetére, megjelenésére.

3. A Vallási, Oktatási, Kulturális és Civilkapcsolatok Bizottságára átruházott hatáskörök:

a) Dönt az óvoda heti és éves nyitvatartási rendjének meghatározásáról**.**

b) Határoz az önkormányzat által fenntartott közművelődési, közgyűjteményi és művészeti intézmények elnevezéséről külön jogszabályban meghatározottak szerint.

c) A közművelődési intézmény szervezeti és működési szabályzatának, éves munkatervének jóváhagyása.

d) Jászapáti Városi Önkormányzat Felsőoktatási Ösztöndíj pályázatának elbírálása.

e) Bursa Hungarica Szociális Felsőoktatási Ösztöndíj pályázat elbírálása.

f) A nevelési, oktatási intézmények szervezeti és működési szabályzatának, valamint a nevelési, oktatási intézmények nevelési, illetve pedagógiai programjának, házirendjének és minőségirányítási programjának jóváhagyása.

g) Szervezi a testvérvárosi kapcsolatokat.

gy) Együttműködik az egyházzal, társadalmi szervezetekkel, önszerveződő közösségekkel.

IV. SPORT, IDEGENFORGALMI ÉS KÖRNYEZETVÉDELMI BIZOTTSÁG:

A Sport, Idegenforgalmi és Környezetvédelmi Bizottság

véleményezi:

a) az önkormányzat fenntartásában működő intézmények környezetvédelemmel kapcsolatos feladatainak végrehajtását,

b) a képviselő-testület elé terjesztett sport, idegenforgalmi és környezetvédelmi tárgyú előterjesztéseket.

A Sport, Idegenforgalmi és Környezetvédelmi Bizottság többek között:

a) Segíti a város verseny és tömegsportját.

b) Közreműködik a diák-, szabadidő-, és versenysport, események lebonyolításában, szervezésében.

c) Figyelemmel kíséri a városi sportegyesület és az azon kívül tevékenykedő szakosztályok működését, javaslatot tesz azok támogatására.

d) Együttműködik a helyi sportszervezetekkel, sportszövetségekkel.

e) Együttműködik a helyi civil szervezetekkel, gazdasági társaságokkal, oktatási intézményekkel a helyi környezetvédelmi feladatok végrehajtásának elősegítése érdekében.

1. Módosította a 10/2019. (V. 21.) önkormányzati rendelet 78. § (3) bekezdése, hatályos 2019. május 22. napjától. [↑](#footnote-ref-1)
2. Hatályon kívül helyezte a 10/2019. (V. 21.) önkormányzati rendelet 78. § (3) bekezdése, hatálytalan 2019. május 22. napjától. [↑](#footnote-ref-2)
3. Módosította a 10/2019. (V. 21.) önkormányzati rendelet 78. § (4) bekezdése, hatályos 2019. május 22. napjától. [↑](#footnote-ref-3)
4. Hatályon kívül helyezte a 10/2019. (V. 21.) önkormányzati rendelet 78. § (4) bekezdése, hatálytalan 2019. május 22. napjától. [↑](#footnote-ref-4)